Марко Ганчев
Ода на жените

chitanka.info

Признавам, че не ви обичам.

На всички да се каже

това не ще е страшно,

тъй както на една жена.

Не ви обичам, затова, че

магията на любовта

за вас е смисъл, не утеха.

Задето сутрин, зажаднял

за труд (а той е свобода),

насила съм разкъсвал

веригите ви от прегръдки.

Защото сте тирани,

защото сте покорни,

и смесица от двете,

затуй не ви обичам.

Защото сте неясни.

И все пак, като си помисля,

че дадохте ми истинска

любов, напълно истинска.

А пък мъжете — още не,

не са ми дали

истински противник.

1970

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.